יובל מסנר

יובל מֶסנֶר (13 בפברואר 1965 – 15 באוקטובר 2021) היה מוזיקאי, צ'לן, יוצר ומפיק מוזיקלי ישראלי. הורשע באונס קטינה, ועל כך ריצה עונש מאסר. יובל מסנר נולד באוסלו שבנורווגיה, שם למד אביו רפואת שיניים. כשהיה בן 5 חזרה המשפחה לישראל. גדל בפתח תקווה. החל לנגן בצ'לו בגיל 8. כתלמיד בבית הספר "רימון" הקים מסנר ב-1986 את להקת "טאטו" ובמקביל הצטרף גם להרכבי ג'אז שונים. ב-1987 השתתף כנגן אורח באלבום "משינה 2" של להקת משינה. באותה שנה הצטרף להרכב הג'אז האתני אנסמבל מזרח־מערב ושנה אחר כך היה שותף להקלטת אלבום הבכורה של ההרכב "זכרונות סיני". ביולי 1989 השקה קטינה באלכוהול, קשר אותה למיטתו ואנס אותה פעמיים בזמן שהיא בוכה, שורטת אותו ומנסה להשתחרר מהחבלים שבהם קשר אותה. הוא הורשע באונס קטינה, ונידון לחצי שנת מאסר בפועל ולשנת מאסר על תנאי. פסק הדין עורר ביקורת בשל העונש הקל יחסית ולשונה של השופטת ויקטוריה אוסטרובסקי-כהן, שהרבתה לנזוף דווקא במתלוננת על התנהגותה. ב-1990 הקים יחד עם דנה ברגר ועם דן תורן את להקת "בלאגן". הלהקה התפרקה בתחילת 1992. באותה שנה השתתף ב"זורנה", האלבום השני של אנסמבל מזרח-מערב. שיתוף הפעולה עם האנסמבל המשיך גם באלבומה השלישי "טקס דמיוני" משנת 1998. מסנר הצטרף באותה שנה ללהקת "אאורה" (יחד עם אורלי פרידר ואחיה, שרון בוזין) שהוציאה אלבום ראשון ב-1999. מאז 1994 ניגן בעיקר עם ערן צור, ובין היתר גם הלחין את מילותיו של צור לשירים "ערב ב' כסלו" ו"פתאום נהיה קיץ". בין השנים 1998–2003 הופיע גם עם גבריאל חסון. בשנת 2001 ערך איחוד חד פעמי עם אלונה דניאל ועם ערן צור, לצורך ביצוע שיר בתוכנית הטלוויזיה "פרפר לילה". האיחוד הפך אחר כך למופע קבוע שכלל שירים חדשים וגרסאות מחודשות לשירים ותיקים. בתחילת 2004 יצא אלבום המופע בשם "רביעיית מסנר". ב-2009 זכה בפרס קיפוד הזהב על הלחנת ההצגה "אדם זבי דם" בתיאטרון הסימטה. כמו כן הלחין את המוזיקה להצגה "עשב השדה" באקדמיה לאמנויות המופע, וכן כתב לחנים ועיבודים להצגות "עפר ואפר/שפת ההר", "טוב", "הסוחר מוונציה", ו"נוף" בתיאטרון אלפא לאמנויות המופע תוך שיתוף פעולה עם הבמאי אברהם עוז, ולעוד מספר הצגות בתיאטראות פרינג' בתל אביב. משנת 2010 ועד מותו היה חבר ב"אנסמבל תהילים". חיבר את המוזיקה לסרטו העצמאי של אליאב לילטי "מעשייה אורבנית" (2012) וכמו כן למאות הצגות תיאטרון, מופעי מחול וסדרות טלוויזיה. בספטמבר 2018 התעוררה מחאה עקב השתתפותו של מסנר בהופעת איחוד של להקת טאטו לצד ערן צור ואלונה דניאל, זאת על רקע הרשעתו באונס. יובל מסנר נפטר ב-15 באוקטובר 2021 בגיל 56, לאחר מאבק בסרטן הריאה. הותיר אחריו שני ילדים. יובל מסנר, במיזם "אישים" לתיעוד היצירה הישראלית יובל מסנר, במסד הנתונים הקולנועיים IMDb (באנגלית) יובל מסנר, באתר "אידיבי", מאגר הידע העברי לקולנוע ישראלי ועולמי יובל מסנר, באתר ספר הקולנוע הישראלי יובל מסנר, באתר אפל מיוזיק (באנגלית) יובל מסנר, באתר ספוטיפיי יובל מסנר, באתר AllMusic (באנגלית) יובל מסנר, באתר MusicBrainz (באנגלית) יובל מסנר, באתר Discogs (באנגלית) יובל מסנר, דף שער בספרייה הלאומית יובל מסנר, בארכיון הבימה חנה בית הלחמי, האנס כובס, באתר News1 מחלקה ראשונה, 26 במרץ 2004 יואב קוטנר, ביוגרפיה של יובל מסנר, באתר "סטריאו ומונו" ניצן פינקו, המוזיקאי יובל מסנר מת בגיל 56, באתר הארץ, 16 באוקטובר 2021 גיורא פרבר, מיוחד במינו - אנסמבל מזרח־מערב - ״זכרונות סיני״ - האוזן השלישית (על גבי קומפקט דיסק וקסטה בלבד), חדשות, 27 באוקטובר 1988 נתן ברנד, לכל רוחות השמים - אנסאמבל מזרח-מערב, "זכרונות סיני"; הארץ השלישית, המון הפקות (דיסק), כל העיר, 21 באוקטובר 1988 עו"ד נירית בלייר, יובל מסנר יצא בזול. הרשת לא שוכחת זאת, באתר ynet, 4 בספטמבר 2018 צפי סער, למה יש כאלה שסולחים ליובל מסנר ומחרימים את אייל גולן, באתר הארץ, 4 בספטמבר 2018 פסק הדין שערוריות המאה: מאחורי המיקרופון 1, באתר nrg‏, 3 באפריל 2009 גידי אביבי, כוחה של זמניות, באתר הארץ, 22 באפריל 2004 שגיא בן נון, לומדים לצעוק בשקט, באתר הארץ, 3 בפברואר 2004 ציפי שוחט, 13 זוכים בפרס "קיפוד הזהב" ליוצרי פרינג', באתר הארץ, 29 במרץ 2009 שגיא בן נון‏, המוזיקאי יובל מסנר (טאטו, בלאגן) הלך לעולמו בגיל 56, באתר וואלה, 16 באוקטובר 2021